KTC จับมือ “แนดซ์ โปรเจกต์” มอบโปรสุดคุ้ม
KTC จับมือ “แนดซ์ โปรเจกต์” มอบโปรสุดคุ้มเอาใจเกมเมอร์ ณ ร้านแนดซ์ โปรเจกต์ทุกสาขา ตั้งแต่วันที่1 มิถุนายน – 31 สิงหาคม 2560
3 ส.ค. 2560

บริษัท บัตรกรุงไทย จำกัด (มหาชน) หรือ KTC โดย นางสาวสิรีรัตน์ คอวนิช ผู้อำนวยการ– ธุรกิจบัตรเครดิต กล่าวว่า เคทีซีได้เล็งเห็นถึงศักยภาพการเติบโตของการใช้จ่ายในตลาดเกม ไม่ว่าจะเป็นเกมบนคอมพิวเตอร์ แท็บเล็ตคอนโซล สมาร์ทโฟน หรือ ที่เรียกว่าโมบายเกมที่เป็นส่วนหนึ่งในชีวิตประจำวัน ทั้งยังสอดรับกับตัวเลขยอดรวมการใช้จ่ายผ่านบัตรเครดิตเคทีซีในหมวดเกมที่เพิ่มสูงขึ้น จึงเดินหน้ารุกตลาดเกม จับมือกับพันธมิตรร้านเกมชื่อดัง “แนดซ์ โปรเจกต์” (Nadz Project) ศูนย์รวมเครื่องเล่นเกม และอุปกรณ์เกมคอนโซลทุกชนิด โดยนายปริญญา เผือนพิพัฒน์ ประธานบริษัท ในเครือ เอ็น – กรุ๊ป มอบสิทธิพิเศษเฉพาะสมาชิกบัตรเครดิตเคทีซี เมื่อซื้อสินค้าภายในร้านครบทุก 1,000 บาทต่อเซลส์สลิป และใช้คะแนนสะสม KTC FOREVER REWARDS 1,000 คะแนน รับส่วนลดเพิ่ม 15% สำหรับสินค้าประเภทเครื่องเกม PlayStation 4 และส่วนลดเพิ่ม 18% สำหรับสินค้าประเภทแผ่นเกม และ/หรือสินค้าอื่นๆ ที่ร่วมรายการ นอกจากนี้เมื่อมียอดใช้จ่ายผ่านบัตรเครดิตครบ 3,000 บาทขึ้นไป สามารถเลือกรับบริการแบ่งชำระ KTC FLEXI 0.89% นานสูงสุด 10 เดือน ณ ร้านแนดซ์ โปรเจกต์ทุกสาขา ตั้งแต่วันที่1 มิถุนายน – 31 สิงหาคม 2560
 